גמר גביע המדינה בכדורגל 1985

גמר גביע המדינה בכדורגל 1985 התקיים באצטדיון רמת גן ברמת גן ב-4 ביוני 1985, ובו נקבע כי מחזיקת גביע המדינה בכדורגל 1984/1985 היא בית"ר ירושלים, שניצחה במשחק את מכבי חיפה בתוצאה 0:1 בתום 90 דקות. הייתה זו המהדורה ה-47 של גביע המדינה, וה-32 מאז קום המדינה.

עבור בית"ר ירושלים הייתה זו ההופעה הרביעית בתולדותיה בגמר גביע המדינה, וזכייה שלישית בגביע, הפעם האחרונה שהגיעה בית"ר לגמר הייתה 6 שנים לפני כן בגמר של גביע המדינה בכדורגל 1978/1979, אז נפגשה בית"ר ירושלים עם מכבי תל אביב וניצחה אותה 1:2 בתום 90 דקות.

בית"ר ירושלים הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם ניצחה רק בתום 120 דקות ודו-קרב פנדלים, עם מאזן שערים של 11-6 לטובתה, כאשר היא מציגה ממוצע שערים של 2.75 שערים למשחק.

עבור מכבי חיפה הייתה זו ההופעה החמישית בתולדותיה בגמר גביע המדינה (והרביעית מאז קום המדינה). הפעם האחרונה שבה הגיעה לגמר הגביע הייתה 14 שנים לפני כן, בעונת 1970/1971 אז הפסידה להכח מכבי רמת גן 1:2 בתום 90 דקות. הפעם האחרונה שבה זכתה מכבי חיפה בתואר גביע המדינה היחידי שלה עד אז, היה 23 שנים לפני כן בעונת 1961/1962 אז ניצחה את מכבי תל אביב בגמר הגביע החוזר בתוצאה 2:5. הייתה זו הזדמנות עבור מכבי חיפה לזכות בדאבל מאחר שבליגה של עונת 1984/1985 סיימה כאלופת המדינה לפני גמר הגביע.

מכבי חיפה הגיעה לגמר לאחר 4 משחקים במפעל, כאשר ניצחה בכולם ב-90 דקות ולא ספגה אפילו שער אחד, עם מאזן שערים של 6-0 לטובתה, כאשר היא מציגה ממוצע שערים של 1.5 שערים למשחק.

 הדרך אל הגמר 
מכבי חיפהסיבובבית"ר ירושליםיריבהתוצאהתוצאהיריבההפועל יהוד0–232 האחרונות1–0הפועל חולוןמכבי תל אביב0–1שמינית הגמר3–2מכבי יבנהבית"ר תל אביב0–2רבע הגמר4–1הפועל קריית אונוהפועל כפר סבא0–1חצי הגמר2–2 (3–3 ה, 5–4 פ)מכבי פתח תקווה

 מכבי חיפה 
מכבי חיפה מגיעה לגמר בתור הקבוצה הכי טובה בישראל, אלופת הליגה הלאומית בשנתיים האחרונות, אחרי שגברה על יריבתה העיקרית לתואר בית"ר ירושלים, פעמיים ברצף במירוץ לאליפות המדינה בישראל.

בסיבוב ח' פגשה מכבי חיפה את הפועל יהוד, מאמצע הטבלה בליגה הארצית באותה העונה, למשחק שהיא אירחה באצטדיון קריית חיים לעיני כ-2,000 צופים. למשך רוב המשחק תקפה חיפה ושלטה בכדור ללא עוררין, עם התקפות בודדות של יהוד. בדקה ה-32 שחקנה שלום לוי פרץ לעבר שערה של יהוד, הסיט כדור שמאלה אל זאהי ארמלי שכבש לאחר בעיטה בחצי סיבוב מזווית אלכסונית, וקבע 1:0 למכבי חיפה. בדקה ה-87 מסר ארמלי כדור לברוך ממן שהתגבר על שמירת המגינים שלו באגף הימני, השתחרר והגביהה לרחבה, ורוני רוזנטל שניצב סמוך לקורה השמאלית בעט מקרוב לרשת וקבע 2:0 ואת תוצאת המשחק והעפלתה של חיפה לשלב הבא.

בשמינית הגמר פגשה חיפה את קבוצת מרכז הטבלה בליגה הלאומית באותה העונה מכבי תל אביב, שסיימה במקום השביעי, למשחק נוסף באצטדיון קריית חיים. המשחק לא הכיל יותר מידי אירועים והשער היחידי במשחק נכבש בדקה ה-70 מרגליו של רוני רוזנטל, כאשר משה סלקטר הוריד בראשו כדור לרוזנטל שפרץ בריצה מהירה, ללא הפרעה מצד מגיני מכבי תל אביב, ובעט לשער אך שוערה של מכבי תל אביב בוני גינצבורג הדף את הכדור, אך רוזנטל לא ויתר, הגיע לריבאונד ונגח מזווית קשה פנימה 0:1, ומכבי חיפה, שהפסידה בשנתיים הקודמות למכבי תל אביב שהדיחה אותה ממפעל הגביע, השיבה לה בהעפלה על חשבונה לרבע הגמר.

ברבע הגמר פגשה מכבי חיפה את בית"ר תל אביב מתחתית הליגה הלאומית (שירדה ליגה בסיום אותה העונה), שוב באצטדיון בקריית חיים, כאשר בליגה בעונת הכדורגל הנוכחית, ניצחה בית"ר תל אביב את מכבי חיפה פעמיים. כבר בדקה הראשונה הבקיע חלוץ מכבי חיפה משה סלקטר את השער הראשון במשחק, כאשר ציון מרילי הגביהה לרחבה וסלקטר נגח מקרוב. בדקה ה-75 טעה מגן בית"ר תל אביב, ישראל בן-נתן, שהחזיר כדור לשוער בצורה לא טובה, וסלקטר שארב לכדור חטף לו והגיע אל מול השוער שהכשיל אותו ברחבה, ובעקבות כך נפסקה בעיטת עונשין לזכות מכבי חיפה, אותה כבש ציון מרילי - וקבע את תוצאת הסיום, 0:2 למכבי חיפה שהעפילה לשלב הבא.

בחצי הגמר הנייטרלי באצטדיון רמת גן פגשה מכבי חיפה את הפועל כפר סבא מתחתית הליגה הלאומית (סיימה במקום ה-11 בליגה באותה העונה), כאשר משחק זה התקיים שלושה ימים לאחר שמכבי חיפה הביסה את כפר סבא בליגה וזכתה באליפות המדינה. כפר סבא שבמשחקה הקשתה על מכבי חיפה, ואף נשארה בעשרה שחקנים לאחר שגדעון סיימון פגע ללא כדור במשה סלקטר בתוך הרחבה, ולאחר התייעצות עם הקוון החליט השופט שיינר לשלוף כרטיס אדום לסיימון. בדקה ה-77 הלחץ של מכבי חיפה נשא פרי כאשר הם גם הצליחו לכבוש - כאשר זאהי ארמלי חטף כדור מאופיר בן-חיים, חדר לרחבה, מסר לאחור למרכז הרחבה, ורוני רוזנטל היה במקום וכבש פס שטוח פינה הימנית - 0:1 למכבי חיפה שהעפילה לגמר הגביע החמישי שלה בהיסטוריה (והרביעי מקום המדינה), והראשון מאז 1971, והזדמנות לזכות בדאבל ספורטיבי על חשבנות סגניתה בית"ר ירושלים.

 בית"ר ירושלים 
בית"ר ירושלים הגיעה לגמר, לאחר שבשנה האחרונה וזו שלפניה, סיימה במקום השני בליגה הבכירה, הייתה סגנית האלופה למכבי חיפה, שזכתה פעמיים ברצף על חשבונה בתואר האליפות, ונחשבה לאחת הקבוצות הטובות בישראל.

בסיבוב ח' אירחה בית"ר ירושלים את הפועל חולון ממרכז טבלת הליגה הארצית, ליגת המשנה דאז, למשחק באצטדיון ימק"א. במשחק למרות ההבדל בין שתי הליגות, התקשתה בית"ר להפגין עליונות ולייצר מצבים. בדקה ה-24 הובקע השער היחיד במשחק כאשר מגן בית"ר דוד אזולאי מרים קרן, שוער חולון רודיק מפספס את הכדור, ומגן בית"ר מן העבר השני אבי כהן מתרומם גבוהה ונוגח לרשת מה שקבע 1:0 לבית"ר ואת העפלתה לשלב הבא.

בשמינית הגמר אירחה בית"ר את מכבי יבנה ממרכז הטבלה בליגה הלאומית (סיימה מקום 10 בעונה זו), באצטדיון ימק"א. בדקה ה-26 של המשחק בית"ר כבר הובילה 3:0 במשחק משערים של אלי אוחנה (6), אבי כהן (24) וחנן אזולאי (26). בהמשך צימצמה יבנה את התוצאה ל-1:3 כאשר אלי דריקס המושאל אצל יבנה ממכבי תל אביב, בעט חזק, שוער בית"ר יוסי מזרחי הדף את הכדור שהגיע לציון יעקב שבעט לרשת. בדקה ה-79 צמצמה יבנה שוב את התוצאה כאשר נשרקה בעיטת עונשין לזכותה של יבנה מכ-25 מטרים, ובעיטה של דוד בוארון נכנסה לרשת וקבעה 3:2 ואת תוצאת המשחק.

ברבע הגמר התארחה בית"ר ירושלים אצל קבוצת ליגה א' הפועל קריית אונו למשחק חוץ במגרשה שבקריית אונו. אחרי 20 דקות בית"ר כבר הובילה 2:0 משערים של חנן אזולאי (שער מכ-50 מטרים בדקה ה-15) ויעקב שוורץ (בדקה ה-18), אולם קריית אונו שלטה במשחק מרגע זה והרבתה להתקיף אך להחמיץ שערים ממצבים בטוחים. בדקה ה-81 שער נוסף של בית"ר ירושלים סוגר את המשחק עם בישול של מלמיליאן לסמי מלכה שבועט מ-16 וקובע 3:0 בדקה ה-85 קריית אונו מבקיעה שער כבוד של הרשקוביץ אולם, 2 דקות לסיום אורי מלימיליאן מקבל כדור מאוחנה וכובש את הרביעי. המשחק נגמר בתוצאה 1:4 ובית"ר מעפילה לשלב הבא.

בחצי הגמר הנייטרלי התמודדה בית"ר מול מכבי פתח תקווה שהתמודדה איתה בצמרת הליגה הלאומית (סיימה במקום הרביעי בעונת משחקים זו), למשחק רווי שערים שהתחיל מהדקות הראשונות עם לחץ של בית"ר ירושלים, כאשר בדקה ה-19 גם נשאו פרי - כאשר הגנת מכבי פתח תקווה נכשלה בהרחקת הכדור, אוחנה השתלט עליו בתוך תיבת החדש והכניס אותו לרשת וקבע 1:0 לבית"ר ירושלים. בדקה ה-32 נקבע שוויון אחרי התקפה מתפרצת מהירה של עודד מכנס שהעביר כדור למרכז הרחבה אותו בעט דורון רבינזון לרשת. במחצית השנייה בדקה ה-52 נקבע כדור קרן לבית"ר ירושלים, אותו הרים אורי מלמיליאן לאלי אוחנה שכבש 2:1 לזכות בית"ר. 5 דקות לאחר מכן שוב שער של דורון רבינזון לאחר שבעיטה טובה שלו מ-22 מטר הכניעה את שוער בית"ר יוסי מזרחי. המשחק הסתיים ב-90 דקות בתוצאה 2:2 והמשיך להארכה, כאשר בדקה ה-96 בהארכה בעיטת קרן קצרה של אורי מלמיליאן למאיר קדוש שהשאיר לו את הכדור מפינת הרחבה הימנית של מכבי פתח תקווה. מלמיליאן בעט מכ-18 מטרים אלכסונית לפינה השמאלית של השער וכבש 3:2 לבית"ר ירושלים בחצי הגמר. בדקה ה-98 כדור רוחב ארוך שהגיע לרחבת בית"ר פגש את הראש של דורון רבינזון שהוריד את הכדור לעודד מכנס שמתוך תיבת ה-5 בעט מול השוער אל הרשת וקבע 3:3. בהמשך יכל מכנס גם לנצח את המשחק עם הזדמנות גדולה לכיבוש שער ניצחון בדקה ה-117, אולם הוא החמיץ כאשר בעיטת הקפצה שלו כבר עברה את השוער אך פספסה את השער במעט. בבעיטות דו-קרב הפנדלים הוגרלה מכבי פתח תקווה לבעוט ראשונה, ועודד מכנס בעט את הבעיטה הראשונה פנימה וקבע 1:0 לפתח תקווה בדו-קרב. בהמשך הבקיעו את הפנדלים שלהם: אורי מלמיליאן, חנן אזולאי ודוד אזולאי לבית"ר וחיים גולדברג ואייל בגלייבטר לפתח תקווה. אחיו של עודד, גד מכנס בעט את הפנדל שלו לקורה השמאלית והחוצה, ושוער בית"ר יוסי מזרחי בעט וקבע 3:4. דורון רבינזון המשיך להבקיע כמו במשחק וקבע 4:4. אוחנה שבעט את בעיטת הפנדל האחרונה בעט ברגל שמאל לפניה הימנית ופנימה 4:5 לבית"ר ירושלים, שהעפילה לגמר הגביע הרביעי בהיסטוריה שלה, והראשון מזה 6 שנים בניסיון לזכות בתואר השני בחשיבותו ולמנוע ממכבי חיפה דאבל ספורטיבי.

 סיכום מהלכי המשחק 
 מחצית ראשונה 
המשחק נפתח עם לחץ גדול של מכבי חיפה על שערה של בית"ר כאשר הירוקים שלטו יותר בכדורו והגיעו להזדמנויות.

בדקה ה-16 בעט קשרה של בית"ר אבי כהן כדור חזק מכ-30 מטרים שהלך החוצה.

בדקה ה-20 אבי כהן הפצוע יצא ובמקומו נכנס סמי מלכה.

בדקה ה-23 המצב הטוב הראשון של מכבי חיפה כאשר זאהי ארמלי שהיה בתפקיד קשר התקפי מצא את עצמו חופשי בסבך של שחקני בית"ר, ובעט חלש מול השוער יוסי מזרחי שהדף את הכדור.

בדקה ה-25 נגח רוני רוזנטל כדור רוחב לעבר שערו של שוער בית"ר יוסי מזרחי שזינק והדף כדור קשה. מספר רגעים לאחר מכן בעט זאהי ארמלי את הכדור, שפגע במשקוף והחוצה.

בדקה ה-30 פורץ קשר בית"ר אורי מלימליאן לרחבה ומוסר לאבי גולדר שמקרוב בועט לא טוב לידיו של שוער מכבי חיפה אבי רן.

 מחצית שנייה 
בדקה ה-58 משה סלקטר בעט מרחוק ופגע רק ברשת העליונה.

בדקה ה-64 מכשיל ציון מרילי את אלי אוחנה וסופג את הכרטיס הצהוב. בהמשך סופג גם קרמר את הכרטיס הצהוב לאחר שהכשיל את אבי גולדר.

בדקה ה-70 רפי אוסמו נוגע בידו בכדור ומקבל את הכרטיס הצהוב, אותו מתרגם אורי מלמיליאן לבעיטה חופשית חזקה, אולם אבי רן קולט.

בדקה ה-77 יצא יוסי קרמר ובמקומו נכנס שלום לוי.

בדקה ה-84 נפסקה בעיטת עונשין חופשית מחוץ לרחבה של בית"ר ירושלים אותה בעט אורי מלמיליאן, החוצה.

בדקה ה-86 שוערה של מכבי חיפה אבי רן הוציא כדור קצר למגן חיפה איתן אהרוני, שניסה להשאיר את הכדור לבלם שלו אלי כהן אולם הלן היה בחוץ וקיבל טיפול רפואי וחסר במשחק, והכדור יצא לחוץ לזכות בית"ר. את החוץ קיבל קשר בית"ר אורי מלימליאן ומסר לאגף הימני שם פרץ שלמה שירזי עם הכדור מהאגף, אותו הוא שלח אל תוך רחבת ה-16 של מכבי חיפה, והגיע לחלוץ בית"ר אלי אוחנה שהכניס רגל, והסיט את הכדור אל הרשת וקבע 1:0 לבית"ר 4 דקות לסיום המשחק

בדקה ה-88 יצא רפי אוסמו ובמקומו נכנס צדוק מלכה.

משחק הגמר

 הרכבי הקבוצות 

 שוער 1  אבי רןמגן ימני 2 איתן אהרוניבלם    רפי אוסמו   בלם    אלי כהןבלם 3 ציון מרילי מגן שמאלי7 יוסי קרמר  קשר    אברהם אבוקרט (קפטן)קשר התקפי   ברוך ממןחלוץ  13 זאהי ארמליחלוץ משה סלקטרחלוץ   רוני רוזנטלמחליפים: קשר אחורי  5  שלום לוי   חלוץ   צדוק מלכה  מאמן: שלמה שרף שוער  1  יוסי מזרחימגן ימני  7 מאיר קדושבלם  10  חנן אזולאי (קפטן)בלם  5  אודי אששבלם  3 דוד אזולאימגן שמאלי שלמה שירזי קשר  12  אבי כהן קשר  6 משה בן ארושקשר התקפי  8 אורי מלמיליאןקשר התקפי12 אבי גולדרחלוץ  11 אלי אוחנהמחליפים: קשר התקפי    סמי מלכה   קשר   יעקב שוורץ מאמן: דוד שווייצר
שופט:
 יצחק בן יצחק (שופט ראשי)

עוזרי שופט:
 טובי מלאך (קוון)
 עובדיה צבי (קוון)

קישורים חיצוניים
 יצחק הברמן, מכבי חיפה נגד בית"ר ירושלים, באתר ההיסטוריה של מכבי חיפה, 6/4/1985
 פנחס זהבי, דקה 86: אורי לשירזי. שירזי לאוחנה. הכדור ברשת. שמפניה, חדשות, 5 ביוני 1985
 ישראל רוזנבלט, אוחנה החליט: הגביע הוא צהוב, מעריב, 5 ביוני 1985


 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-1985
קטגוריה:בית"ר ירושלים
קטגוריה:מכבי חיפה (כדורגל)
קטגוריה:רמת גן: תחרויות ספורט
קטגוריה:1985 בישראל: כדורגל